Kumplessi Petroglifiċi tal-Altai tal-Mongolja

Il-Kumplessi Petroglifiċi tal-Altai tal-Mongolja huma grupp ta' petroglifiċi (tinqix fuq il-blat) u ta' monumenti funebri li jinsabu fi tliet siti arkeoloġiċi fil-provinċja semiawtonoma Każaka ta' Bayan-Ölgii, fil-Punent tal-Mongolja, fil-katina muntanjuża tal-Altai. Fl-2011 tniżżlu fil-lista tas-Siti ta' Wirt Dinji tal-UNESCO. It-tinqix fuq il-blat ikopri perjodu ta' 12,000 sena; l-iżjed tinqix antik imur lura madwar 11,000 sena ilu filwaqt li l-iżjed tinqix reċenti jmur lura għas-6000 Q.K.

 Sit ta' Wirt Dinji 
Il-Kumplessi Petroglifiċi tal-Altai tal-Mongolja ġew iddeżinjati bħala Sit ta' Wirt Dinji tal-UNESCO fl-2011.

Il-valur universali straordinarju tas-sit ġie rrikonoxxut abbażi ta' tliet kriterji tal-għażla tal-UNESCO: il-kriterju (iii) "Xhieda unika jew minn tal-inqas eċċezzjonali ta' tradizzjoni kulturali jew ta' ċivilizzazzjoni li għadha ħajja jew li għebet".

 Komponenti 
Is-Sit ta' Wirt Dinji tal-UNESCO huwa magħmul minn tliet komponenti li jinsabu fil-widien muntanjużi għoljin li nħolqu mill-glaċieri fil-Plejstoċen:

 il-Wied tax-Xmajjar Tsagaan Salaa u Baga Oigor, fid-distrett ta' Ulaanhus;
 il-Wied fin-Naħa ta' Fuq tax-Xmara Tsagaan Gol;
 il-Wied ta' Aral Tolgoi.

Fil-Wied tax-Xmara Tsagaan Gol hemm xi tinqix fuq il-blat ta' ċriev tal-istess stil bħal dak tal-Monumenti tal-Ġebel taċ-Ċriev u s-Siti Relatati ta' Żmien il-Bronż.

 Biblijografija 

 Esther Jacobson Jacobson u Vladimir D. Kubarev, Répertoire des pétroglyphes d'Asie centrale / Fasc. 6, Mongolie du Nord-Ouest, Tsagaan Salaa/Baga Oigor, Pariġi, De Boccard, 2001, ISBN 9782907431132.

 Referenzi 

Kategorija:Siti ta' Wirt Dinji fil-Mongolja
Kategorija:Siti ta' Wirt Dinji Kulturali
Kategorija:Siti arkeoloġiċi
Kategorija:Mongolja